માનવમિત્ર, અમદાવાદ : ગુજરાતમાં શિક્ષણએ વેપારનું ધામ બની ગયું છે. શિક્ષણ દિવસેને દિવસે મોંઘુદાટ થતું જાય છે ત્યારે ગુજરાતનાં યુવક યુવતીઓ અને તેમનાં વાલીઓ ઊંચા ભણતર અને ઊંચા દામથી કંટાળી ગયાં છે. મોંઘુદાટ શિક્ષણ અને મોટાભાગનાં રાજકારણીઓની સ્કૂલો, કોલેજો અને સંસ્થાઓ હોવાથી સરકાર પણ પગલાં લેવામાં ઉદાસીન જણાય છે. ત્યારે મોટાભાગની રાજકીય હસ્તીઓની શાળા - કોલેજોને કારણે સરકારને પણ ચંચુપાત કરવું અઘરું રહે છે. ભાજપ સરકારે ફીનું ધોરણ નક્કી કરતાં શાળા સંચાલકોએ સરકાર વિરુદ્ધ જઈને ગુજરાત હાઈકોર્ટમાં પહોંચ્યા હતાં અને ત્યાં પણ તેમને ફટકાર મળતાં તેઓ હવે સુપ્રિમ કોર્ટમાં લડી લેવાનાં મુડમાં હોય તેમ મોંઘાદાટ વકીલ રોકવા તેમજ તમામ પ્રકારનાં ખર્ચા કરવાં છે પણ શાળાઓની ફી ઘટાડવા તૈયાર નથી.